**Ռոբերտ Լևանդովսկի** (օգոստոսի 21, 1988(1988-08-21)[…], Վարշավա, Լեհաստանի Ժողովրդական Հանրապետություն), լեհ ֆուտբոլիստ։ Հանդես է գալիս որպես հարձակվող իսպանական Լա Լիգայում՝ կատալոնական Բարսելոնա ակումբում և Լեհաստանի ֆուտբոլի ազգային հավաքականում։ Տրանսֆերային արժեքը 2014 թվականի հուլիսի 10-ի դրությամբ կազմում է 50, 000, 000€։

Ակումբային կարիերա
------------------

### Պատանեկան կարիերա

Վաղ տարիքում մարզվել է Լեշնոյի «Պարտիզան» թիմում, որտեղ աշխատում էր նրա հայրը։ Կարիերան սկսել է Վարսովիայում, որտեղ խաղացել է 7 տարի (1997-2004 թվականներ)։

Լևանդովսկու պրոֆեսիոնալ կարիերան սկսվել է Վարշավայի Դելտա ակումբում, ուր տեղափոխվել է 2005 թվականին։ Այնտեղ նա խփել է 4 գոլ։

2006-2007 թվականներին, խաղալով Զնիչ Պրուժկովում և խփելով 15 գոլ, դառնում է Լեհաստանի II լիգայի, իսկ հաջորդ խաղաշրջանում 21 գոլով՝ Լեհաստանի բարձրագույն լիգայի ռմբարկուն։

### Լեխ Պոզնան

Լեխում խաղալիս Ռոբերտ Լևանդովսկին 18 գոլով դարձել է 2009/2010 թթ. Էքստրակլասսի ռմբարկուն
2008 թվականին Լևանդովսկին պայմանագիր է կնքել լեհական Լեխ ակումբի հետ, որը ֆուտբոլիստի համար վճարեց 1,5 միլիոն լեհական զլոտի։ Էքստրակլասսում առաջին անգամ խաղացել է 2008 թվականի օգոստոսի 8-ին՝ սեփական հարկի տակ պարտվելով Բելխատուվային 2։3 հաշվով, որտեղ գոլ է խփել երկրորդ խաղակեսի ընթացքում դաշտ դուրս գալուց 4 րոպե հետո։ Լևանդովսկին նաև մասնակցել է ՈՒԵՖԱ Եվրոպայի Լիգայի որակավորմանը 2008 թվականի հուլիսի 17-ին ադրբեջանական Խազար-Լենկորանի դեմ և 75-րդ րոպեին խփել իր թիմի համար հաղթական գոլը։ Հաջորդ հանդիպումը ևս ավարտվել է Լեխի հաղթանակով։ Հաջորդ փուլում Լեխը խաղաց շվեյցարական Գրասսհոպերի հետ՝ առաջին խաղում հաղթելով նրան խոշոր 6։0 հաշվով, որտեղ Լևանդովսկին դարձավ դուբլի հեղինակ, իսկ պատասխան հանդիպումը ավարտվեց ոչ-ոքի (0։0)։ Այնուհետև Լեխը առաջ է անցնում նաև ավստրիական Աուստրիայից և անցնում խմբային մրցաշարի փուլ, որտեղ գրավում է 3-րդ տեղը՝ զիջելով Մոսկվայի ԲԿՄԱ-ին, իսպանական Դեպորտիվոյին և առաջ անցնելով ֆրանսիական Նանսիից և հոլանդական Ֆեյենոորդից։ Սակայն հաջորդ փուլում Լեխը զիջեց իտալական Ուդինեզեին։ 2008 թվականի դեկտեմբերին լեհական Piłka Nożna (Ֆուտբոլ) շաբաթաթերթը Լևանդովսկում ճանաչեց տարվա հայտնություն։

Լեհաստանի առաջնության 2008-2009 մրցաշրջանում Լեխը զբաղեցրեց 3-րդ հորիզոնականը՝ զիջելով վարշավյան Լեգիային և կրակովյան Վիսլային։ Լևանդովսկին խփած 14 գոլերով զբաղեցրեց ռմբարկուների ցուցակի երկրորդ հորիզոնականը՝ զիջելով Պավել Բրոժեկի և Տակեսուրե Չինյամային, որոնք խփել էին 19-ական գոլ։ Լեխը հաղթեց նաև Լեհաստանի գավաթը՝ եզրափակչում հաղթելով խոժուվյան «Ռուխին» (1։0)։ 2009 թվականի հուլիսի 25-ին Լյուբինում կրակովյան Վիսլայի դեմ կայացած Լեհաստանի սուպերգավաթի խաղի 9-րդ րոպեին Ռոբերտը խփեց խաղի առաջին գոլը (1։1, տուգանային հարվածներով՝ 3։4)։ Լեհաստանի բարձրագույն առաջնության 2008-09 մրցաշրջանում Լևանդովսկին խփած գոլերի քանակով 2-րդն էր։ 2009 թ. դարձել է Լեհաստանի առաջնության լավագույն խաղացող։ Լինելով խփած գոլերի քանակով առաջինը (18 գոլ)՝ իր թիմով հաղթանակ է տարել 2009-10 մրցաշրջանում։

Լևանդովսկին իր վրա հրավիրել է նաև եվրոպական ակումբերի ուշադրությունը։ Նրանով հետաքրքրվել են մոսկովյան ԲԿՄԱ-ն, անգլիական «Վեստ Բրոմվիչ Ալբիոնը», դորտմունդյան Բորուսիան, հոլանդական Ֆեյենոորդը, պետերբուրգյան Զենիթը և Դոնեցկի Շախտյորը։

Ռոբերտ Լևանդովսկին անգլիացի Ուեյն Ռունիի հետ դարձել է հայտնի FIFA 10 համակարգչային խաղի *դեմքը* Լեհաստանում։

### Բորուսիա Դորտմունդ

#### 2010-11

2010 թվականի հուլիսի 1-ին Լևանդովսկին տեղափոխվեց Դորտմունդի Բորուսիա։ Ակումբը նրա համար վճարեց 4, 750, 000€։ Հանդես էր գալիս 7 համարի ներքո։ Լևանդովսկու դեբյուտը Բորուսիայի կազմում տեղի ունեցավ 2010 թվականի օգոստոսի 22-ին Լեվերկուզենի Բայեր 04-ի դեմ խաղում, որտեղ Լևանդովսկին խաղադաշտ դուրս եկավ 63-րդ րոպեին՝ փոխարինելու Սեբաստիան Կելին։ Բունդեսլիգայում առաջին գոլը հեղինակել է գրավելով Շալկե 04-ի դարպասը. 74-րդ րոպեին փոխարինել է Շինջի Կագավային, իսկ 86-րդ րոպեին գոլ է խփել Մանուել Նոյերի դարպասին (1։3)։ Լևանդովսկին Դորտմունդի Բորուսիայի հետ երկու անգամ դարձել է գերմանական Բունդեսլիգայի չեմպիոն, իսկ 2011-2012 մրցաշրջանում դարձավ գերմանական Բունդեսլիգայի լավագույն խաղացող։ Բունդելիգայում անց է կացրել 33 խաղ և խփել 8 գոլ, Գերմանիայի գավաթում՝ 2 խաղ, Եվրոպայի Լիգայում՝ 8 խաղ և խփել իր միակ գոլը խփել Բավարիայի հետ խաղում։

#### 2011-12

Նոր սեզոնում Ռոբերտը սկսեց հանդես գալ 9-րդ համարի տակ։ 2011 թվականի հուլիսի 23-ին մասնակցեց Գերմանիայի Սուպերգավաթի հանդիպմանը, որտեղ Բորուսիան զիջեց Շալկե 04-ին (հիմնական ժամանակում՝ 0։0, տուգանային հարվածներով՝ 3։4)։ 2011-2012 մրցաշրջանում նույնպես Բորուսիան դարձավ Գերմանիայի չեմպիոն, իսկ Լևանդովսկին դարձավ թիմի ռմբարկուն՝ 34 խաղում խփելով 22 գոլ։ Չեմպիոնների լիգայում խաղալով 6 խաղ՝ խփել է 1 գոլ։ Գերմանիայի Գավաթում Բորուսիան հասավ մինչև եզրափակիչ, որտեղ ջախջախեց մյունխենյան Բավարիային (5։2)։ Այդ խաղում Լևանդովսկին դարձավ հեթ-տրիկի հեղինակ։ Նա նաև դարձավ Գերմանիայի Գավաթի (2011-2012 թվականներ) ռմբարկուն՝ 6 խաղում խփելով 7 գոլ։

#### 2012-13

2012-2013 մրցաշրջանում Դորտմունդի Բորուսիան գրավեց 2-րդ հորիզոնականը Գերմանիայի առաջնությունում։ Չեմպիոնների Լիգայի կիսաեզրափակչում Բորուսիան հաղթեց Ռեալ Մադրիդին, որտեղ Լևանդովսկին խփելով 4 գոլ՝ դարձավ միակ ֆուտբոլիստը, ով ՉԼ-ի կիսաեզրափակչում խփել է 4 գոլ։ Իսկ եզրափակչում պարտվեցին Բավարիային։
2014 թվականի հունվարի 4-ին նախնական պայմանագիր կնքեց Մյունխենի Բավարիայի հետ։

#### 2013-14

2013 թվականի հուլիսի 27-ին Դորտմունդի Բորուսիայի կազմում Լևանդովսկին հաղթեց Գերմանիայի գավաթը

Ազգային հավաքականի կազմում դեբյուտը տեղի ունեցավ 2009 թվականի սեպտեմբերի 10-ին Սան Մարինոյի դեմ խաղին։ Լևանդովսկին Լեհաստանի ազգային հավաքականի կազմում մասնակցել է 2012 թվականի Եվրոպայի առաջնությանը։ 

### «Բավարիա»

2014 թվականի հունվարի 4-ին պաշտոնապես 5 տարվա պայմանագիր կնքեց Մյունխենի Բավարիայի հետ։ Համաձայնությունը ուժի մեջ է մտնում 2014 թվականի ամռանը։ Հենց իր առաջին խաղում ընդդեմ «Դույսբուրգի» նա բացեց հաշիվը նոր ակումբի կազմում։ 2015 թվականի սեպտեմբերի 22–ին սահմանեց ռեկորդ խոշոր եվրոպական առաջնությունների համար(Անգլիա, Գերմանիա, Իսպանիա, Իտալիա, Ֆրանսիա), 9-ր-ում 5 անգամ գրավելով «Վոլֆսբուրգի» դարպասը(51', 52', 55', 57', 60') (խաղի հաշիվը - 5:1)։

Ձեռքբերումներ
-------------

**Թիմային**

Լեհաստան Լեխ

* Լեհաստանի չեմպիոն (**1**)։ 2009/10
* Լեհաստանի գավաթի մրցանակակիր (**1**)։ 2008/09
* Լեհաստանի սուպերգավաթ (**1**)։ 2009։
* **Ընդհանուր։ 3 մրցանակ**

Գերմանիա «**Դորտմունդի Բորուսիա**»

* Գերմանիայի չեմպիոն (**2**)։ 2010/11, 2011/12
* Գերմանիայի գավաթի մրցանակակիր (**1**)։ 2011/12
* Գերմանիայի սուպերգավաթի մրցանակակիր (**1**)։ 2013
* **Ընդհանուր։ 4 մրցանակ**

Գերմանիա Բավարիա Մյունխեն

* Գերմանիայի չեմպիոն (**8**)։ 2014–15, 2015–16, 2016–17, 2017–18, 2018–19, 2019–20, 2020–21, 2021–22
* Գերմանիայի գավաթի մրցանակակիր (**3**)։ 2015–16, 2018–19, 2019–20
* Գերմանիայի սուպերգավաթի մրցանակակիր (**5**)։ 2016, 2017, 2018, 2020, 2021
* **Ընդհանուր։ 16 մրցանակ**

**Անձնական**

* Լեհաստանի առաջնության լավագույն ռմբարկու (**1**)։ 2009/2010 (18 գոլ)
* Լեհաստանի տարվա ֆուտբոլիստ (**3**)։ 2011, 2012, 2013
* Բունդեսլիգայի լավագույն խաղացող (**1**)։ 2012
* Բունդեսլիգայի լավագույն ռմբարկու (**1**)։ 2013/2014 (20 գոլ)

Ծանոթագրություններ
------------------

**Քույր նախագծում*** Մեջբերումներ Վիքիքաղվածքում
* Տեսաձայնային նյութեր Վիքիպահեստում

1. ↑  Ռոբերտ Լևանդովսկու վիճակագրությունը sports.ru կայքում(ռուս.)
2. 1 2  ČSFD (չեխերեն) — 2001.
3. 1 2  FBref.com(բազմ․)
4. 1 2  Արգենտինական ֆուտբոլի տվյալների շտեմարան (իսպ.)
5. 1 2  90minut.pl (польск.) — 2003.
6. ↑  «Robert Lewandowski - Bundesliga - official website».
7. ↑  «Robert Lewandowski - market value progress - Transfermarkt». *Transfermarkt*. transfermarkt.com. 2014/07/10. `{{cite web}}`: External link in ``|publisher=`` (օգնություն)
8. ↑  Պատմություն Ռոբերտ Լևանդովսկու կյանքից(լեհ.)
9. ↑  Լեխ 2-3 Բելխատուվա (Ռոբերտ Լևանդովսկի 67')(լեհ.)
10. ↑  Խազար-Լենկորան 0-1 Լեխ Պոզնան (Ռոբերտ Լևանդովսկի 75') (Եվրոպայի լիգայի որակավորում 2008/09)(անգլ.)
11. ↑  Լեխ Պոզնան 4-1 Խազար-Լենկորան (Եվրոպայի լիգայի որակավորում 2008/09)(անգլ.)
12. ↑  Լեխ Պոզնան 6-0 Գրասսհոպեր (Ռոբերտ Լևանդովսկի 14', 56') (Եվրոպայի լիգայի որակավորում 2008/09)(անգլ.)
13. ↑  Գրասսհոպեր 0:0 Լեխ Պոզնան (Եվրոպայի լիգայի որակավորում 2008/09)(անգլ.)
14. ↑  Ռուխ Խոժուվ 0-1 Լեխ Պոզնան(լեհ.)
15. ↑  Վիսլա Կրակով 1-1, տուգ.՝ 3-4 Լեխ Պոզնան (Ռոբերտ Լևանդովսկի 9')(լեհ.)
16. ↑  Մարիուշ Լևանդովսկին Լեհաստանի տարվա լավագույն խաղացողն է(ռուս.)
17. ↑  Լևանդովսկին չի տեղափոխվի ԲԿՄԱ(ռուս.)
18. ↑  Ռ. Լևանդովսկին չի տեղափոխվի ՎԲԱ(ռուս.)
19. ↑  Բորուսիան հետաքրքրվում է Լևանդովսկու ծառայություններով(ռուս.)
20. ↑  Ֆեյենոորդը ցանկանում է գնել Լևանդովսկուն, ոչ թե Մարիուշին(ռուս.)
21. ↑  Ռ. Լևանդովսկին կտեղափոխվի՞ Զենիթ(ռուս.)
22. ↑  Լեխը մերժել է Շախտյորին(ռուս.)
23. ↑  Բորուսիա Դորտմունդ 0-2 Բայեր 04 Լեվերկուզեն(անգլ.)
24. ↑  Շալկե 04 1-3 Բորուսիա Դորտմունդ
25. ↑  ««Бавария» объявила о подписании Левандовски». *Спорт-Экспресс* (ռուսերեն). news.sport-express.ru. 2014/01/04. Վերցված է 2014 թ․ հունվարի 1-ին. `{{cite web}}`: External link in ``|publisher=`` (օգնություն)
26. ↑  Левандовски стал лучшим бомбардиром чемпионата Германии

Արտաքին հղումներ
----------------

* Ռոբերտ Լևանդովսկի (լեհ.)
* Ռոբերտ Լևանդովսկի (անգլ.)

|  |  |  |  |
| --- | --- | --- | --- |
| 

| * դ
* ք
* խ
Բավարիա Մյունխեն ՖԱ  – ներկա կազմ |
| --- |
|  |
| 
1 Նոյեր (Ավագ) ·
4 Զյուլե ·
5 Պավար ·
6 Տիագո ·
8 Մարտինես ·
9 Լևանդովսկի ·
10 Կոուտինյո ·
11 Կյուիզանս ·
14 Պերիշիչ ·
15 Արպ ·
17 Բոատենգ ·
18 Գորեցկա ·
19 Դեյվիս ·
21 Էրնանդես ·
22 Գնաբրի ·
24 Տոլիսսո ·
25 Մյուլլեր ·
26 Ուլրայխ ·
27 Ալաբա ·
29 Կոման ·
32 Կիմիխ ·
33 Մաի ·
36 Ֆրյուխտլ ·
39 Հոֆման ·
Մարզիչ` Կովաչ
 |

 |

|  |  |  |  |
| --- | --- | --- | --- |
| 

| * դ
* ք
* խ
Լեհաստանի ֆուտբոլի ազգային հավաքական  – ներկա կազմ |
| --- |
|  |
| 
1 Շեսնի ·
4 Շուկալա ·
7 Միլիկ ·
8 Կրիխովյակ ·
9 Լևանդովսկի · (Ավագ) 
10 Թեոդորիչ ·
11 Գրոսիցկի ·
14 Գլիկ ·
15 Օլկովսկի ·
16 Բլաշիկովսկի ·
20 Պիշեկ ·
23 Սադլոկ ·
Մարզիչ` Ադամ Նավալկա |

 |


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Sina Weibo · Թվիթթեր |
|  |
| Ֆոտո, վիդեո և աուդիո | Ինստագրամ · ՏիկՏոկ |
|  |
| Թեմատիկ կայքեր | 90minut · BDFA · BDFutbol · ESPNFC.com · eu-football.info (խաղացող) · FootballDatabase.eu · Fussballdaten.de · Kicker.de · L’Équipe · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · Գերմանական ֆուտբոլային միություն · ՈւԵՖԱ · ՖԻՖԱ · ČSFD · Internet Movie Database · WikiTree |
|  |
| Բառարաններ և հանրագիտարաններ | Մեծ նորվեգական · Munzinger |
|  |
| 

|  Չափորոշչային վերահսկողություն |
| --- |
|  |
| BIBSYS: 1615360583366 · GND: 1042303614 · GTAA: 256249 · ISNI: 0000000418767795 · LCCN: no2018167345 · NKC: xx0263832 · NLP: a0000002702425 · NUKAT: n2013188708 · VIAF: 305241060 · WorldCat VIAF: 305241060 |

 |

 |